ഉമ നെഹ്രു

ഉമ നെഹ്രു (ജീവിതകാലം: 8 മാർച്ച് 1884 – 28 ആഗസ്റ്റ് 1963) ഒരു ഇന്ത്യൻ സ്വാതന്ത്ര്യസമരസേനാനിയും രാഷ്ട്രീയപ്രവർത്തകയുമായിരുന്നു.

ഇരുപതാം നൂറ്റാണ്ടിൻറെ ആരംഭത്തിൽ, രാമേശ്വരി നെഹ്രു സ്ഥാപിച്ച “സ്ത്രീ ദർപ്പൺ” എന്ന വനിതാ മാസികയിൽ അവർ നിരന്തരം ലേഖനങ്ങൾ എഴുതാറുണ്ടായിരുന്നു. തൻറെ ഫെമിനിസ്റ്റ് കാഴ്ചപ്പാടുകൾ ഈ ലേഖനങ്ങളിലൂടെ അവർ സൂചിപ്പിച്ചിരുന്നു.

അവർ ഉപ്പു സത്യാഗ്രഹത്തിലും ക്വിറ്റ് ഇന്ത്യാ പ്രസ്ഥാനത്തിലും പങ്കെടുക്കുകയും   പങ്കെടുക്കുകയും പിന്നീട് തടവിലാക്കപ്പെടുകയും ചെയ്തിരുന്നു.  സ്വാതന്ത്ര്യം ലഭിച്ചിതിനുശേഷം ഉത്തർപ്രദേശിലെ സീതാപൂരിൽനിന്ന് ഉമ നെഹ്രു രണ്ടുതവണ ലോകസഭയിലേയ്ക്കു തെരഞ്ഞെടുക്കപ്പെട്ടിരുന്നു.  1962 മുതൽ അന്തരിക്കുന്നതുവരെ അവർ രാജ്യസഭാംഗമായിരുന്നു.http://rajyasabha.nic.in/rsnew/pre_member/1952_2003/n.pdf

 സ്വകാര്യജീവിതം 
ആഗ്രയിൽ ജനിച്ച ഉമ നഹ്രു വിദ്യാഭ്യാസം ചെയ്തത് ഹൂബ്ലിയിലെ സെൻറ് മേരീസ് കോൺവെൻറ് സ്കൂളിലായിരുന്നു. 1901 ൽ ഉമ നഹ്രു ജവഹർലാൽ നെഹ്രുവിൻറെ കസിനായിരുന്ന ശാംലാൽ നെഹ്രുവിനെ വിവാഹം കഴിച്ചു. ദമ്പതിമാർക്ക് ശ്യാം കുമാരി എന്ന മകളും ആനന്ദ് കുമാർ എന്ന മകനുമാണുണ്ടായിരുന്നത്.Nehru-Gandhi family tree. ആനന്ദ് കുമാർ നെഹ്രുവിൻറെ പുത്രനായ അരുൺ നെഹ്രു 1980 കളിൽ രാജീവ് ഗാന്ധി മന്ത്രിസഭയിൽ കേന്ദ്രമന്ത്രിയായിരുന്നു.

 അവലംബം 
വർഗ്ഗം:നെഹ്രു–ഗാന്ധി കുടുംബം
വർഗ്ഗം:ഉത്തർപ്രദേശിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ബ്രിട്ടീഷ് ഇന്ത്യയിലെ തടവുകാരും തടങ്കലിൽ വയ്ക്കപ്പെട്ടവരും